Middelsstore, spinkle, mørke trebukker, pronotum og dekkvingene kan være mer eller mindre rødgule. Noen arter har en litt matt, metallisk glans. Hodet er noe snuteaktig forlenget mellom antennefestene. Antennene er nokså kraftige, gjerne litt sagtakkede, kortere enn kroppen. Pronotum er sylindrisk til tønneformet, vanligvis noe lengre enn bredt. Dekkvingene er jevnbrede eller noe innsnevrede i midten, med tvert avskåret bakkant. Beina er nokså lange, lårene litt klubbeformede.